b'\n_START_ARTICLE_\nAndreas Hallager\n_START_PARAGRAPH_\nAndreas Hallager (28. august 1796 \xe2\x80\x93 9. december 1853) var en dansk musiker, orkesterleder og komponist._NEWLINE_Allerede som 7-\xc3\xa5rig begyndte hans musikalske karriere og som 14-\xc3\xa5rig blev han hoboist (musiker) ved Det borgerlige Infanteri. i 1825 finder vi ham i Stockholm i den Kongelige Gardes Musikkorps. Fra 1816-1821 spillede han i Livj\xc3\xa6gerkorpsets orkester og 1821-1822 var han i St. Petersborg, hvor han fik tilbudt en stilling i operaorkestret, men takkede nej. Fra 1825-1848 var han leder af nogle af h\xc3\xa6rens musikkorps (Prinds Christian Frederiks Regiment og Anden Infanteri-Brigade)_NEWLINE_Undervejs i sin karriere modtog han forskellige h\xc3\xa6dersbevisninger. Han blev udn\xc3\xa6vnt til Krigsassessor, fik den svenske Fortjenstmedalje i guld, Dannebrogsordenen og Danebrogsm\xc3\xa6ndenes H\xc3\xa6derstegn. Og dog endte han m\xc3\xa6rkeligt nok sit liv som graver ved Frue Sogns Kirkeg\xc3\xa5rd og den katolske Menigheds kirkeg\xc3\xa5rd lige uden for N\xc3\xb8rreport. Fra 1828 levede han sammen med enken Anne Margrethe Degen, som havde s\xc3\xb8nnen S\xc3\xb8ffren Degen, der senere blev en kendt dansk guitarist'